*Lēmuma projekts*

**Par atbalstu dokumentālās filmas uzņemšanai un līdzekļu izdalīšanu no līdzekļiem neparedzētiem gadījumiem**

 Izskatot SIA “Picture House” 21.05.2025. iesniegumu, kas reģistrēts Alūksnes novada pašvaldības Centrālajā administrācijā 16.06.2025. ar Nr. ANP/1-40/25/2117,

 ņemot vērā Alūksnes novada Attīstības programmas 2022.-2027. gadam Rīcības plāna, kas apstiprināts ar Alūksnes novada pašvaldības domes 26.05.2022. lēmumu Nr.142, U.2.23. rīcības “Atbalstīt kultūrvēsturiskā mantojuma vērtību saglabāšanu un nemateriālā kultūras mantojuma tradīciju pārmantojamību” uzdevumu “Nodrošināt nemateriālā kultūras mantojuma apzināšanas un saglabāšanas aktivitātes”,

pamatojoties uz Pašvaldību likuma 4. panta pirmās daļas 5. punktu, 10. panta pirmās daļas ievaddaļu, likuma “Par pašvaldību budžetiem” 16. panta otro daļu un 30. pantu,

1. Atbalstīt dokumentālās filmas “Kapu svētki” uzņemšanu Alūksnē, Alūksnes novadā.
2. Izdalīt no līdzekļiem neparedzētiem gadījumiem finansējumu 5 000 EUR (piecu tūkstošu *euro*) apmērā filmēšanas procesa nodrošināšanai.
3. Finansējumu attiecināt uz uzskaites dimensijas kodu – 082930 “Alūksnes novada reklāmas pasākumi”.
4. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu Alūksnes novada pašvaldības budžeta 2025. gadam nākamajos grozījumos
5. Lēmums stājas spēkā ar tā pieņemšanu.